Na temelju članka 76. Zakona o športu („Narodne novine“, broj 71/06, 150/08, 124/10, 124/11, 86/12, 94/13 i 85/15) i članka 32. Statuta Grada Skradina („Službeni vjesnik Šibensko-kninske županije“, broj 10/09 i 5/13), Gradsko vijeće Grada Skradina, na 4. sjednici, od 14. prosinca 2017. godine, donosi

**PROGRAM**

**javnih potreba u sportu na području Grada Skradina za 2018. godinu**

**I.**

Ovim Programom utvrđuju se javne potrebe u športu Grada Skradina za 2018. Godinu i sredstva za financiranje tih potreba koja se osiguravaju u Proračunu Grada Skradina za 2018. godinu u ukupnoj visini od **790.000,00 kn.**

Program javnih potreba u sportu obuhvaćaju se svi oblici poticanja i promicanja sportskih djelatnosti od značaja za Grad Skradin, koji doprinose razvitku i unaprijeđenju sporta na području Grada Skradina.

**II.**

Javne potrebe u sportu za koje se sredstva osiguravaju u Proračunu Grada Skradina za 2018. godinu jesu sljedeće sportske djelatnosti:

- poticanjem i promicanjem sporta,

- djelovanjem sportskih udruga, sportskih zajednica i saveza,

- sportsko-rekreacijskim aktivnostima građana,

- planiranjem, izgradnjom, održavanjem i korištenjem sportskih objekata,

- ostalim sportskim akcijama i manifestacijama.

**III.**

Slijedom utvrđenih javnih potreba u sportu za ostvarenje ovog Programa osiguravaju se sredstva u Proračunu Grada Skradina za 2018. u Razdjelu 004-Jedinstveni upravni odjel, Program: 3000 Programska djelatnost sportskih udruga, i to kroz sljedeće aktivnosti:

|  |  |
| --- | --- |
| Aktivnost A300001 Održavanje sportskih terena | Plan u kunama |
| Sportski tereni | 150.000,00 |

|  |  |
| --- | --- |
| Aktivnost A300002 Tekuće donacije sportskim udrugama | Plan u kunama |
| Programi i aktivnosti udruga | 300.000,00 |

|  |  |
| --- | --- |
| Aktivnost K300001 Sportski i rekreacijski tereni | Plan u kunama |
| Sportski i rekreacijski tereni | 100.000,00 |

|  |  |
| --- | --- |
| Aktivnost K300002 Projektna dokumentacija za sportsku dvoranu | Plan u kunama |
| Projektna dokumentacija za sportsku dvoranu | 240.000,00 |

-2-

**IV.**

Detaljni financijski plan i raspored korištenja sredstava proračuna za potrebe sporta temeljem prijavljenih programa po pojedinim proračunskim korisnicima, utvrdit će gradonačelnik Odlukom o korištenju sredstava proračuna Grada Skradina za potrebe sporta u 2018. Godini, uvažavajući kriterije i ciljeve ovog Programa.

**V.**

Ovaj Program stupa na snagu osmog dana od objave u „Službenom vjesniku Šibensko- kninske županije“.

KLASA: 620-01/17-01/1

URBROJ: 2182/03-02-17-1

Skradin, 14. prosinca 2017.

  **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica,v.r